b'\n_START_ARTICLE_\nCapsella bursa-pastoris\n_START_SECTION_\nMga pangalan\n_START_PARAGRAPH_\nHinango ang karaniwang pangalan nitong pitaka ng pastol mula sa pagkakahawig ng mga hugis pusong mga likbit nito sa mga katad na supot na dating dinadala ng mga pastol. Tinatawag din itong "puso ng ina", "puso ng nanay", o "puso ng inay".\n_START_SECTION_\nBilang yerba\n_START_PARAGRAPH_\nGinagamit itong halamang-gamot o yerba sa Silangan at Kanlurang mga Mundo. Isa itong mainam na yerba para sa mga sakit na hinekolohikal. Nakapagpapakipot ito ng mga ugat na daluyan ng dugo, kaya\'t nakapagpapaampat ng pagdurugo. Sa Tsina, ginagamit itong pampabuti ng pananaw o nagpapalinaw ng paningin._NEWLINE_Sa Europa, pangunahing ginagamit ang mga panagap nito o mga bahaging tumutubo sa hangin bilang pampigil ng mga panloob at panlabas na mga pagdurugo. Nakapagpapasigla rin ang mga ito ng bahay-bata. Sa maraming mga bahagi ng mundo, kinakain ang halamang ito bilang yerbang ensalada. Sa Tsina, dahil sa katamisan nito, naniniwala ang mga Intsik na mabuti ito para sa pali. Ginagamit ng mga Intsik ang mga bulaklak nito bilang nakaugaliang gamot laban sa pag-iiti at pagdurugo ng sinapupunan.'